CELEX: C2004/262/67
Language: el
Date: 2004-10-23 00:00:00
Title: Υπόθεση T-285/04: Προσφυγή του Michel Andrieu κατά της Επιτροπής των Ευρωπαϊκών Κοινοτήτων, η οποία ασκήθηκε στις 13 Ιουλίου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/35
            
         Προσφυγή του Michel Andrieu κατά της Επιτροπής των Ευρωπαϊκών Κοινοτήτων, η οποία ασκήθηκε στις 13 Ιουλίου 2004
   (Υπόθεση T-285/04)
   (2004/C 262/67)
   Γλώσσα διαδικασίας: η γαλλική
   Ο Michel Andrieu, κάτοικος Saint-Mandé (Γαλλία), εκπροσωπούμενος από τους Stéphane Rodrigues και Yola Minatchy, δικηγόρους, με τόπο επιδόσεων το Λουξεμβούργο, άσκησε στις 13 Ιουλίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει αφενός την απόφαση της αρμόδιας για τους διορισμούς αρχής (ΑΔΑ), της 30ής Μαρτίου 2004, με την οποία δόθηκε απάντηση στην ένσταση του προσφεύγοντος, και, αφετέρου, την έκθεση εξελίξεως της σταδιοδρομίας (ΕΕΣ) του για το διάστημα από την 1η Ιουλίου 2001 έως τις 31 Δεκεμβρίου 2002,
            
         
               —
            
            
               να αναγνωρίσει την εξωσυμβατική ευθύνη που υπέχει η Ευρωπαϊκή Κοινότητα, λόγω της προσβαλλομένης αποφάσεως και λόγω της καθυστερημένης συντάξεως της ΕΕΣ του προσφεύγοντος,
            
         
               —
            
            
               να επιδικάσει στον προσφεύγοντα αποζημίωση και τόκους, προς αποκατάσταση της επαγγελματικής, υλικής και ηθικής βλάβης που αυτός υπέστη, συνολικού ποσού 64 468 ευρώ, στο οποίο περιλαμβάνεται το ποσό του ενός ευρώ για ηθική παρενόχληση,
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα.
   Η παρούσα προσφυγή βάλλει κατά της αποφάσεως του διευθυντή προσωπικού και διοικήσεως της Επιτροπής, της 31ης Μαρτίου 2004, με την οποία απορρίφθηκε η ένσταση του προσφεύγοντος κατά της εκθέσεως εξελίξεως της σταδιοδρομίας του για το διάστημα από 1η Ιουλίου 2001 ως 31 Δεκεμβρίου 2002 (στο εξής: ΕΑΣ 2001-2002).
   Ο προσφεύγων αμφισβητεί τη νομιμότητα της αποφάσεως αυτής καθώς και της ΕΕΣ 2001-2002, στην οποία στηρίζεται η ως άνω απόφαση.
   Προς στήριξη των ισχυρισμών του, ο προσφεύγων επικαλείται:
   
               —
            
            
               προσβολή των δικαιωμάτων υπερασπίσεως, λαμβανομένων υπόψη ιδίως της απουσίας από τον προσωπικό φάκελο του προσφεύγοντος ορισμένων στοιχείων της αξιολογήσεως, της ελλιπούς μεταφοράς των στοιχείων αυτών στο αυτόματο σύστημα «SYSPER2» και της αδυναμίας εντοπισμού της ΕΕΣ που πρέπει να ληφθεί υπόψη,
            
         
               —
            
            
               παραβίαση των διαδικαστικών εγγυήσεων, ιδίως λόγω της συγκρούσεως συμφερόντων στο πρόσωπο του πρωτοβάθμιου και του δευτεροβάθμιου αξιολογητή, καθώς και παραβίαση ορισμένων διαδικασιών εφαρμογής των άρθρων 43 και 45 του Κανονισμού Υπηρεσιακής Καταστάσεως,
            
         
               —
            
            
               καταφανή πλάνη εκτιμήσεως και
            
         
               —
            
            
               ότι αγνοήθηκε η υποχρέωση αιτιολογήσεως των διοικητικών πράξεων.